
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 25.01.1999

Nr. 309


A V I Z

asupra propunerii legislative de modificare a 

prevederilor Legii nr.82/1993 privind  constituirea Rezervaţiei Biosferei Delta Dunării.



Cu adresa nr.309 din 3 decembrie 1998, înregistrată sub nr.872/XVIII/11 din 3 decembrie 1998, Secretarul general al Camerei Deputaţilor a trimis Comisiei juridice, de disciplină şi imunităţi, în vederea dezbaterii şi avizării, propunerea legislativă menţionată mai sus.



În şedinţa din 25 ianuarie 1999, Comisia juridică, de disciplină şi imunităţi a examinat această propunere legislativă şi a hotărât, cu majoritate de voturi, să o avizeze nefavorabil deoarece: infracţiunile şi contravenţiile sunt reglementate în articole comune şi nu în mod distinct, având în vedere natura juridică diferită a acestor fapte; sunt sancţionate contravenţional persoanele juridice, persoana juridică neputând fi subiect al răspunderii contravenţionale, numai persoana fizică implică o răspundere proprie contravenţională, în sensul acesta fiind şi Avizul negativ nr.1088/31.12.1998 al Consiliului Legislativ.



Având în vedere conţinutul juridic şi obiectul reglementării iniţiativa legislativă are caracter de lege organică.

P R E S E D I N T E,                                     SECRETAR,

Emil Teodor Popescu                            Nicolae Grădinaru

red.: cons. parlamentar

Sorin Rânjea

_966766744.unknown

